в) и точка 1.9.4.2, буква в) от част II на приложение II към посочения регламент в отговор на въпросник, адресиран ежегодно към държавите членки от Комисията
 4. Информацията, посочена в параграфи 1, 2 и 3, се предоставя във формàта и чрез системата, поставени на разположение от Комисията. Тази информация се предоставя всяка година до 30 юни и за първи път до 30 юни 2022 г. за 2021 година.
 5. Информацията, посочена в параграфи 1 и 2, получена от държавите членки по силата на член 53, параграф 6 от Регламент (ЕС) 2018/848, се включва в базата данни, посочена в член 26, параграф 1, и в системите, посочени в член 26, параграф 2, а когато е приложимо— и в посочените в член 26, параграф 3 от същия регламент.
 ГЛАВА VI
 ЗАКЛЮЧИТЕЛНИ И ПРЕХОДНИ РАЗПОРЕДБИ
 Член 26
 Преходни разпоредби
 1. Чрез дерогация от раздел 3 на глава II от настоящия регламент стопанствата или производствените единици, в които се държат свине в помещения, построени, ремонтирани или въведени в експлоатация преди началната дата на прилагане на настоящия регламент в съответствие с Регламент (ЕО) No 834/2007 и с Регламент (ЕО) No 889/2008, и при които е необходима съществена реконструкция на външните съоръжения, за да се спази посоченото в член 11 от настоящия регламент изискване най-малко половината от повърхността на откритата площ да се състои от здрава и плътна конструкция, се привеждат в съответствие с изискването на посочения член не по-късно от 1 януари 2029 г.
 2. Чрез дерогация от раздел 4 на глава II от настоящия регламент стопанствата или производствените единици с птичарници, построени, ремонтирани или въведени в експлоатация преди началната дата на прилагане на настоящия регламент в съответствие с Регламент (ЕО) No 834/2007 и с Регламент (ЕО) No 889/2008, и при които е необходимо обновяване на помещенията за животните, за да се спази изискването за общата дължина за отворите от вътрешната част на помещението до верандата, посочено в член 15, параграф 2, буква б) от настоящия регламент, се привеждат в съответствие с изискването на посочената буква не по-късно от 1 януари 2024 г.
 3. Чрез дерогация от раздел 4 на глава II от настоящия регламент стопанствата или производствените единици с птичарници с външна част на сградата, построена, ремонтирана или въведена в експлоатация преди началната дата на прилагане на настоящия регламент в съответствие с Регламент (ЕО) No 834/2007 и с Регламент (ЕО) No 889/2008, и при които е необходимо съществено намаление на гъстотата на животните в закритите площи или обновяване на сградите, за да се спазят изискванията във връзка с изчисляването на гъстотата на животните и минималните закрити площи, посочени в част IV на приложение I към настоящия регламент, при едновременно спазване на разпоредбата на член 15, параграф 2, буква в), се привеждат в съответствие с гореспоменатите разпоредби не по-късно от 1 януари 2024 г.
 4. Чрез дерогация от раздел 4 на глава II от настоящия регламент стопанствата или производствените единици с птичарници, построени, ремонтирани или въведени в експлоатация преди началната дата на прилагане на настоящия регламент в съответствие с Регламент (ЕО) No 834/2007 и с